kardosdrur/scandi-wiki huggingface dataset:
Édouard-Léon Scott de Martinville

Edouard-Leon Scott de Martinville (25. april 1817 i Paris – 26. april 1879 i Paris) var en fransk trykker, bibliotekar og boghandler. 
Han opfandt det ældst kendte apparat til lydoptagelse, en såkaldt fonoautograf i 1857. 

Scott fik patent på sin fonoautograf den 25. marts 1857.

Fonoautografen var kun i stand til at skabe visuelle billeder af lydoptagelsen og kunne altså ikke gengive den optagne lyd. Scott byggede adskillige apparater med hjælp fra en lokal musikinstrumentmager, Rudolph Koenig. Hans opfindelse blev brugt til videnskabelige undersøgelser af lydbølger.

Eksterne henvisninger 

 Schoenherr, Steven E. 2004. "Leon Scott and the Phonautograph"  

Opfindere fra Frankrig
Harry Lloyd

Harry Lloyd (født 17. november 1983) er en engelsk tv-skuespiller, blandt andet kendt for sin rolle som Will Scarlet i BBC's Robin Hood.

Lloyd blev født i London, England i 1983. Han er tip-tip-oldebarn af den victorianske forfatter Charles Dickens – hans mors pigenavn er Dickens. Lloyd blev uddannet på Eton Collage og mens han var der, var han med i David Copperfield (1999) som den Unge Steerforth og så i 2002 blev han casted som unge Rivers i Goodbye Mr Chips.

Lloyd gik videre til at studere engelsk på Christ Church, Oxford, hvor han gik ind i The Oxford University Dramatic Society og medvirkede i flere stykker, han spillede Valentin i Kiss of the Spider Woman og som Anipholus af Syracuse i Shakespeares The Compedy of Errors på Oxford University Dramatic Society 2005 Summer tourné til Japan sammen med Felicity Jones. Han forlod Oxford i 2005, graduerende med en "upper second degree". Han blev student fra Oxford Universitet den 26. juli 2007.

Han spillede Will Scarlet i BBC-dramaserien Robin Hood, som kørte fra 2006-2007.

Lloyd fik i starten af 2007 sin professionelle scenedebut, ved Trafalgar Studios i A Gaggle of Saints af tre korte stykker, der opbygger Niel LaBute's Bash for hvilken han modtog mange positive anmeldelser.

I 2007 spillede han Jeremy Baines, en studerende, hvis sind overtages af en race af rumvæsener kaldet 'The Family of Blood', i Doctor Who-afsnittene Human Nature og The Family of Blood. Han er siden blevet foreslået som en mulig kandidat til at spille Doktoren, når David Tennant forlader rollen, baseret på en kommentar sagt af Russell T. Davies i et interview med PR Wire.

Filmografi

Referencer

Eksterne henvisninger 

 

Skuespillere fra England
Coromandelkysten

Coromandelkysten er et gammelt udtryk for Indiens sydøstlige kyst mellem sydspidsen og Krishnaflodens mund.

Navnet stammer nok fra tamil "Chola Mandala", dvs. "land af Chola-dynastiet". Flere af Deccanplateauets store flode munder ud i deltaer på Coromandelkysten, så landet er lavt og frugtbart med mangroveskove.

I 17. og 18. århundrede var der mange europæiske kolonier i området – fx Pondicherry (Frankrig), Madras (Storbritannien), Pulicat (Holland) og Tranquebar (Danmark) – men til sidst sejrede briterne over alle rivaler.

I dag er området splittet mellem Tamil Nadu, Andhra Pradesh og unionsterritoriet Pondicherry.

Se også 
 Malabarkysten

Indiens geografi
Stinkskab

Et stinkskab er et stykke laboratorieudstyr – et skab med udsugning, som skal føre giftige dampe væk fra laboratoriemedarbejderen. Skabet er normalt forsynet med indstillelig luge som kan åbnes mere eller mindre afhængig af arbejsprocessen i skabet. Indløbshastigheden i lugeåbningen skal være 0,5 m/s. Installation af stinkskabe og afprøvning er reguleret ved lov. 

Laboratorieudstyr
Sikkerhed i kemi
Languedoc

Languedoc var oprindeligt en provins i den sydlige del af Frankrig.

Navnet betyder "sprog af oc" – oc er det provençalske ord for "ja" i modsætning til gammelfransk oïl – og navnet er nogle gange brugt om hele det provençalsk-talende Sydfrankrig. Provinsen Languedoc var underlagt greverne af Toulouse og kom under direkte kontrol af Frankrigs konger i 13. århundrede, men bevarede dog noget selvstyre. Provinsen blev afskaffet som administrativ enhed efter den franske revolution.

Languedoc-Roussillon er en fransk region, der blev oprettet i det 20. århundrede og dækker omtrent samme område.

Noter

Eksterne henvisninger 

Frankrigs geografi
Frankrigs tidligere provinser
Delphiade

En delphiade er perioden mellem to delphi lege (Delphic Games el. Pythiske lege), typisk fire år. 

De moderne delphi lege er en genoplivning af antikkens pythiske lege, der blev afholdt med fire års mellemrum (2 år før/efter antikkens olympiske lege). 

De pythiske lege blev afholdt i den græske by Delfi til ære for Apollon og hans sejrrige bekæmpelse af den mytiske slangeskikkelse Python.

Se også 
 Olympiade 

Sport i Grækenland
Antikken
Kildeskat

Kildeskat er en type indkomstskat, som opkræves ved kilden – typisk således, at skatten indeholdes af arbejdsgiveren i forbindelse med udbetaling af løn. Arbejdsgiveren sender så skatten til skattevæsenet.

Kildeskat i Danmark 
I Danmark blev kildeskat indført i 1970. Førhen betalte man skatten i rater året efter, man havde tjent pengene. Ens første år på arbejdsmarkedet føltes derfor som et skattefrit år. I forbindelse med overgangen fra bagudbetaling til løbende acontobetaling, blev lønindkomst optjent i 1969 fritaget for beskatning (det skattefri år). Lønmodtagere betalte skat i både 1969 og 1970 men for indkomster optjent i hhv. 1968 og 1970.

Kildeskat af lønindkomst (A-indkomst) betegnes A-skat, mens kildeskat af aktieudbytter betegnes udbytteskat. Skatten af øvrige indkomster, B-skatten, opkræves løbende vha. indbetalingskort på baggrund af den forventede B-indkomst – normalt i op til ti rater i løbet af indkomståret. En eventuel difference efterbetales som restskat eller tilbagebetales til skatteyderen som overskydende skat.

Pga. den progressive beskatning og skatteyderens individuelle fradrag afhænger trækprocenten for A-indkomst af den samlede skatteindtægt. Den forventede indtægt for skatteåret fremgår af forskudsopgørelsen, der udsendes af SKAT i november året før. Samtidig dannes et skattekort, der angiver den trækprocent, som arbejdsgiveren skal benytte ved indeholdelse af A-skat. Skattekortet består af et hovedkort (A-kort), der benyttes af den primære arbejdsgiver, samt et bikort (B-kort) der fremvises til andre, der skal udbetale A-indkomst. Personfradrag fra A-kortet kan kun bruges på B-kortet, såfremt der er "kroner" til overs, der ikke er brugt på hovedkortet.

Ekstern henvisning 
 Kildeskatteloven – retsinfo.dk

Skatter
Diana Rigg

Dame Diana Rigg, DBE (født 20. juli 1938, død 10. september 2020) var en engelsk skuespillerinde, bedst kendt for sin rolle som Emma Peel i tv-serien The Avengers. Derudover spillede hun blandt andet Olenna Tyrell i Game of Thrones. Hendes datter af ægteskabet med Archibald Stirling, Rachael Stirling er ligeledes skuespiller.

I 1987 blev Rigg tildelt CBE, og i 1994 blev hun forfremmet til DBE.

Referencer

Eksterne henvisninger 

 

Skuespillere fra England
Bond-piger
Personer tildelt Order of the British Empire
Briter i 1900-tallet
Briter i 2000-tallet
Konstantinos Petrou Kavafis

Konstantinous Petrou Kavafis (Κωνσταντίνος Καβάφης) eller C.P. Cavafy (29. april 1863 – 29. april 1933) var en græsk digter.

Kavafis blev født i Alexandria, Egypten og tilbragte det meste af sit liv der. Han var bureaukrat i det egyptiske Ministerium for Offentlige Arbejder i 30 år. Hans vigtigste værker blev skabt, efter at han var fyldt 40 år; han vakte næsten ingen opmærksomhed før 1920erne.

Han er nu anerkendt som en af moderne græsk litteraturs bedste digtere.

Bibliografi 
 Mens vi venter på barbarene (Udvalgte digte, 1985)

Digtere fra Grækenland
Græsksprogede forfattere fra Grækenland
Borum-Lyngby Kommune

Borum-Lyngby var indtil kommunalreformen 1. april 1970 en selvstændig sognekommune i Århus Amt. Derefter blev det en del af Århus Kommune.

Borum-Lyngby Kommune bestod af sognene Borum i Framlev Herred og Lyngby i Hasle Herred. I området ligger bl.a. landsbyerne Borum, Yderup og Lyngby.

I nutiden udgør Borum-Lyngby et levende lokalsamfund med 757 indbyggere (2008).

Eksterne henvisninger
Lokalhistorie

Kommuner i Århus Amt (før 1970)
Restaurant DIN's

Restaurant DIN's var en restaurant, bar og café, der blev startet i 1987 og blev nedlagt i 1996. Den lå i Lille Kannikestræde i det indre København. I lokalerne blev førhen drevet en antik/marskandiserforretning af Torben Din, som herefter ombyggede lokalerne, til det som blev DIN's.

Restaurant DIN's var stedet, hvor standupcomedy startede i Danmark. En af de første komikere var Casper Christensen, som selv havde oplevet standupcomedy, mens han gik på high school i USA. Med Casper som trækplaster fik flere anerkendte komikere deres debut på scenen, heriblandt Jan Gintberg, Mette Lisby, Thomas Wivel, Lars Hjortshøj, Anders Matthesen, Omar Marzouk, Lasse Rimmer, Mick Øgendahl, Uffe Holm, Carsten Bang, Amin Jensen og Mette Frobenius, Onkel Dum & Bananerne, Gordon Kennedy og Timm Vladimir.

Der hvor Restaurant DIN's tidligere lå, ligger nu Den Glade Gris.

Standupcomedy
Værtshuse og spisesteder i København
Indre By (København)
Etableret i 1987
Ophørt i 1996
Boksermotor

En boksermotor er en forbrændingsmotor hvor cylindrene er arrangeret i to rækker på hver side af en enkel krumtapaksel, så bevægelserne fra alle stemplerne er i samme retning. (Må ikke forveksles med dobbeltvirkende stempelmotor)

Boksermotorer er mere kompakte end de traditionelle rækkemotorer, og har et lavere tyngdepunkt end nogen anden almindelig motortype. Biler og motorcykler som benytter sig af boksermotorer har derfor også normalt et lavere tyngdepunkt, og dermed bedre stabilitet og kontrol end andre biler. Motorerne er også bredere end de mere udbredte typer. En af ulemperne ved typen er først og fremmest er at den er mere kostbar at bygge, men den ekstra bredde kan også skabe problemer ved montering af motoren i fronten af en bil, da den let kan komme i konflikt med forhjulene.

Folkevognsboblen blev konstrueret med en luftafkølet boksermotor med fire cylindre, og det samme har bl.a. Porsche gjort i flere af fabrikkens modeller; fx Porsche 356 og 912. Chevrolet Corvair var udstyret med en udgave med seks cylindre, noget som ellers var usædvanligt i amerikanske sammenhænge. Porsche 906 og 911 er ligeledes blevet udstyret med sekscylindret motor. I de tidligere modeller af 911 var motoren luftafkølet, mens de nyere er vandafkølede. På disse biler er motoren monteret bagi, hvor den bredde motor ikke kommer i konflikt med forhjulene, valget af motor går dermed ikke ud over bilens svingradius. Frontmonterede, luftafkølede motorer blev tidligere også benyttet af franske Citroën, blandt andet i deres modeller 2CV og GS. BMW benytter sig også af boksermotorer i mange af deres motorcykler.

En af vore dages største producenter af boksermotorer er Subaru, og de benytter denne motortype i alle deres personbiler. I 2008 præsenterede Subaru som de første en boksermotor der benytter diesel som brændstof.

Porsche bruger stadig boksermotoren i de modeller hvor motoren er monteret bagerst, bl.a. i Boxster, Cayman og 911.

De allerfleste småfly har en 4- eller 6-cylindret luftafkølet boksermotor, gerne produceret af Lycoming eller Teledyne Continental.

Se også

Noter 

Forbrændingsmotorer
Bilmotorer

hu:Otto-motor#A motorok felosztása
Balamory

Balamory er en britisk tv-serie for børnehavebørn. Serien er produceret af BBC, og de i alt 254 afsnit blev optaget mellem 2002 og 2005. Serien er baseret på det fiktive ø-samfund Balamory i Skotland. Størstedelen af serien er optaget i byen Tobermory på øen Mull.

Hver af hovedpersonerne i serien har deres eget hus med sin særlige farve. Farven på huset svarer, med få undtagelser, til farven på det tøj de har på.

Eksterne henvisninger 
 BBC's side om Balamory
 Tobermory – byen hvor Balamory er optaget 

Tv-serier for børn
Britiske tv-serier fra 2000'erne
Tv-programmer fra BBC
Zé Roberto

José Roberto da Silva Júnior, bedre kendt som Zé Roberto, (født 6. juli 1974) er en brasiliansk tidligere fodboldspiller, der spillede som midtbanespiller. Han spillede i sin karriere primært i Tyskland, hvor han repræsenterede Bayer Leverkusen, Bayern München og HSV, men var også hos spanske Real Madrid, samt Flamengo og Santos FC i hjemlandet.

Zé Roberto spillede desuden 84 kampe og scorede seks mål for Brasiliens landshold, som han blandt andet repræsenterede ved VM i 1998 og VM i 2006.

Eksterne henvisninger 

Fodboldspillere fra Brasilien
Fodboldspillere fra Real Madrid CF
Fodboldspillere fra Clube de Regatas do Flamengo
Fodboldspillere fra Santos FC
Fodboldspillere fra Hamburger SV
Fodboldspillere fra Bayer 04 Leverkusen
Fodboldspillere fra FC Bayern München
Deltagere ved verdensmesterskabet i fodbold 1998
Deltagere ved verdensmesterskabet i fodbold 2006
Glimmerkondensator

En glimmerkondensator er en kondensator, der bliver brugt til højfrekvensformål. Den er fremstillet med tynde glimmerskiver, som er dielektrikum (ikke-elektriske).

Glimmerkondensatoren er opbygget som en sandwich. Først kommer et lag med folie, så et lag med glimmer, så folie, og igen glimmer, osv. Folielaget er et metallag, og hvert andet metalfolie lag er forbundet med den ene terminal. På denne måde udvider man pladearealet og derved bliver kapaciteten større. I nyere typer glimmerkondensatorer er glimmerbladene belagt med pådampet sølv. Det giver større stabilitet. Hele ”sandwichen” er indstøbt i bakelit, plast eller keramik, alt efter egenskab. Ældre typer kunne være indstøbt i voks. 

En glimmerkondensator kan fås med kapaciteter fra 1 pF (pikofarad) og op til 0,1 μF (mikrofarad). Med en maksimal spænding mellem 100 og 2.500 V eller højere. Temperaturkoefficienten ligger mellem -20 ppm/°C til +100 ppm/°C. Det er den almindelige temperaturtolerance for en glimmerkondensator.

Derudover har glimmeret en dielektricitetskonstant på 5 λ. Det betyder at glimmerlagene har en isoleringsevne på 5 λ. Jo højere en isoleringsevne desto bedre.

Kilder/referencer 
 Analog Teknik – Sidetal 796 – Årtal 2001.

Elektriske kondensatorer
Porsche 911

Porsche 911 er en tysk sportsvogn som oprindeligt blev lanceret i 1963 af Porsche, men som hurtigt blev en moderne klassiker. 

Modellen blev oprindeligt døbt 901, men navnet blev ændret til 911 efter at Peugeot havde grebet ind for at beskytte sit eget modelnavn. 911’eren erstattede Porsches 50-modeller, som fx Porsche 356. Efterfølgende har det vist sig betydeligt sværere at pensionere 911’eren til fordel for nyere modeller. Porsche har lanceret flere modeller, som det var meningen skulle være efterfølgere (fx Porsche 928), men ingen har kunnet udkonkurrere 911. Modellen produceres derfor på sin vis stadig i form af de nyere modeller 996 og 997; hvis man sammenligner de tidligste udgaver fra 1963 og de allernyeste er forskellen dog markant pga. de løbende justeringer, der er blevet foretaget gennem tiden.
 
Det er formodentlig 911’erens særegenheder (bl.a. den hækmonterede boksermotor), dens klassikerstatus samt stadig høje præstationsevne, der er de væsentligste årsager til Porsches besværligheder med at finde en afløser til modellen. 

Det svenske politi benyttede i årene 1965-1972 i alt 13 styk Porsche 911/912, primært til trafikovervågning.

Porsche 911 på film
Bilen har været med i Twilight-serien, oprindeligt i New Moon, hvor der både bliver skrevet om den i bogen, og den er også vist i filmen. Alice Cullen, en fiktiv person i Twilight serien, stjæler en gul Porsche 911, og senere køber hun en. I Diktatoren (Sacha Baron Cohen) optræder bilen, dog bliver den kun omtalt. Dens nummer udløser terroralarm i New York.

Forskellige versioner af Porsche 911 
 Turbo
 Carrera
 Targa
 RSR
 SC
 GT3

Kildehenvisninger

Eksterne henvisninger 

www.https://www.porsche.dk/
https://newsroom.porsche.com/en.html
 Werkseite Porsche 911

911
Biler introduceret i 1963
Håndsætter

En håndsætter var en typograf, der arbejder med blysats og klargør den til tryk på en højtrykspresse. (Han er kollega med maskinsætter, stereotypør og trykker.

Udførelse af arbejdet 
Håndsætterens vigtigste værktøj er en vinkelhage, som han holder i venstre hånd. Med højre hånd tager han typerne fra sættekassen og sætter dem på række i vinkelhagen. Ved hjælp af små blyklodser, der er så lave, at de ikke farver trykket, justerer han linjen til et fast format, som han nu sætter over i skibet (en skråtstillet zinkbakke).

Når formen er færdig, tager han et korrekturtryk (i en korrekturpresse). Herefter retter han sættefejl – og formen er klar til tryk.

Når den er trykt, lægges satsen i sættekassen, så typerne kan anvendes igen. Da det er svært at undgå fejl i aflægningen, sker det, at en type havner i et forkert fag (rum). Er håndsætteren ikke opmærksom på fejlen, bliver det forkerte bogstav til en trykfejl. "Sætternissen har været på spil".

Stillingsbetegnelser
Yakubu Aiyegbeni

Yakubu Aiyegbeni (født 22. november 1982 i Benin City, Nigeria), er nigeriansk tidligere fodboldspiller. Han spillede i løbet af karrieren for blandt andet Portsmouth, Everton, Leicester og Middlesbrough i England samt Maccabi Haifa F.C. i Israel.

Landshold 

Yakubu nåede 57 kampe og 21 scoringer for Nigerias landshold, som han debuterede for tilbage i år 2000. Han var blandt andet en del af den nigerianske trup til VM i 2010 i Sydafrika.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2010
Fodboldspillere fra Maccabi Haifa
Fodboldspillere fra Portsmouth F.C.
Fodboldspillere fra Middlesbrough F.C.
Fodboldspillere fra Everton F.C.
Fodboldspillere fra Leicester City F.C.
Fodboldspillere fra Blackburn Rovers F.C.
Saga (ost)

Sagaostene er oste, der stammer fra de daværende Tholstrup mejerier. Produktionen af sagaoste startede i 1977. Tholstrup blev i 2006 opkøbt af Arla.

Sortimentet 
Saga Classic: er en kombination af blå- og hvidskimmelost.
Den er blå indeni og hvid udenpå.

Saga Mild og Blue: er ligesom "Saga Classic", men over tid vil osten blive mere og mere cremet.
Denne skimmelost produceres på Gjesing Mejeri

"Saga Classic" produceres på Gjesing Mejeri, mens "Saga Mild og Blue" produceres på Lillebælt Mejeri

Se også 
 Skimmelost
 Mejeri

Eksterne henvisninger 
 Arlas officielle hjemmeside, om SAGA mv. 

Oste fra Danmark
Mad fra Danmark
Marsilius af Inghen

Marsilius af Inghen (ml. 1335 og 1340 ved Nijmegen i det østlige Nederland, død 20. august 1396 i Heidelberg) var fra 1362 til 1378 magister ved universitetet i Paris og fra 1386 til 1396 ved universitetet i Heidelberg. Han skrev flere kommentarer til Aristoteles' værker om logik, naturfilosofi og metafysik, og han havde et nominalistisk standpunkt i universaliestriden.

Han var rektor for universitetet i Paris i 1367 og 1371. 

Efter 1379 kan navnet Marsilius af Inghen ikke længere spores i universitets optegnelser i Paris. Formodentlig blev han offer for skismaet i kirken 1378-1414, hvor der var en række modpaver i både Avignon og Pisa.

Fra 1386 var Marsilius magister ved univeritetet i Heidelberg som han havde været med til at stifte og som han var rektor for ni gange.

Eksterne henvisninger 

 Opslag om Marsilius af Inghen hos Stanford.edu ved Maarten Hoenen

Personer fra middelalderen
Filosoffer fra Holland
Tjek fødselsår
Hitman (film)

Hitman er en film baseret på den danskproducerede computerspilsserie af samme navn. I hovedrollen er amerikanske Timothy Olyphant som Agent 47 og den danske skuespiller Ulrich Thomsen medvirker også i filmen.

Handling 

Filmen handler om Agent 47, en klon, der siden sin skabelse er blevet trænet til at være professionel lejemorder. Hans bedste egenskaber er hans mod, snarrådighed og stolthed i hans arbejde. Men jægeren bliver den jagede, da 47 bliver viklet ind i et politisk kup vedrørende den russiske præsident Mikhail Belicoff. Både Interpol og det russiske militær jager Agent 47 gennem øst-Europa, mens han prøver at finde ud af hvem der står bag og hvorfor de vil have ham sat ud af spillet.

Men den største trussel mod 47 bliver måske hans underbevidste samvittighed og uvante følelser vækket af en smuk russisk pige ved navn Nika.

Skuespillere 
 Timothy Olyphant som Agent 47
 Dougray Scott som Mike Whittier
 Olga Kurylenko som Nika Boronina
 Robert Knepper som Yuri Marklov
 Ulrich Thomsen som Mikhail Belicoff
 Henry Ian Cusick som Udre Belicoff

Produktion 
Skuespilleren Vin Diesel (Pitch Black, The Fast and the Furious) skulle originalt have spillet rollen som Agent 47 og produceret filmen, men blev udskiftet med Timothy Olyphant (Deadwood, Die Hard 4.0) da tusindvis af fans protesterede mod denne bekendtgørelse. Ulrich Thomsen var også overvejet til rollen, men fik en anden i filmen.

Eksterne henvisninger 
 Officielle website 
 

Film fra 2007
Actionfilm fra USA
Film baseret på spil
Spionfilm
Olivia Olson

Olivia Rose Olson (født 21. maj 1992) er en amerikansk barneskuespiller. Hun er født og opvokset i Los Angeles. Hendes far er komedieforfatteren Martin Olson.

Hun er både sanger og skuespiller og er bedst kendt for sin rolle i filmen Love Actually, hvor hun spiller den 10-årige pige Joanna, der synger sangen "All I Want for Christmas Is You". Ifølge ekstramaterialet på dvd'en til denne film blev hun bedt om bevidst at synge lidt mindre perfekt, idet man frygtede, at publikum ikke ville tro på, at en 10-årig kunne synge så rent.

Hun lægger også stemme til Vanessa fra Phineas og Ferb.

Hun har optrådt i mange teaterforestillinger på blandt andet Comedy Central Stage, The HBO Theatre og The Fake Gallery.
Hun har også været med i The Tracy Morgan Show og i Ellen DeGeneres show, hvor hun sang en sang om mobning.

Eksterne henvisninger 

 

Skuespillere fra USA 
Personer fra Los Angeles
Børne-musikere fra USA
Børneskuespillere fra USA
Academia Europaea

Academia Europaea er en europæisk sammenslutning eller et akademi af forskere som arbejder for at promovere læring, uddannelse og forskning. Det blev oprettet i 1988 på initiativ af EU-kommissionen. Selskabet er delt op i 17 akademiske områder: historie og arkæologi, klassiske og orientale studier, sprogforskning, litteratur og teater, musik, kunst og arkitektur, filosofi, teknologi, teologi og religion, adfærdsstudier, samfundsvidenskab, matematik, fysik og ingeniørvidenskab, kemi, astronomi, biokemi og molekylærbiologi, medicin, organisk biologi og udviklingsbiologi. 

Medlemmerne er specielt udvalgte videnskabelige forskere fra hele Europa, hvor mange af dem er ledende forskere inden for deres område. Det nuværende medlemsantal er på omkring 2000. Selskabet har også flere medlemmer som er bosiddende uden for Europa. Medlemskab opnås kun gennem indstilling fra andre forskere i sammenslutningen.

Akademiets formål er at promovere en større værdsættelse af den europæiske forskning og fremme så høj en standard som muligt inden for forskning og uddannelse i Europa. Akademiet kommer også gerne med forslag til både internationale organisationer og nationale regeringer inden for området omkring forskning, læring og det akademiske liv i Europa.

Eksterne henvisninger 

Academia Europaea , Akademiets hjemmeside 

Videnskabsakademier
Etableret i 1988
Stunt double

En stunt double er en stuntman, der skal forestille en bestemt skuespiller.

Mange store actionfilm-stjerner har en fast stunt double, der ligner dem i kropsbygning og følger dem fra film til film.

På filmoptagelserne til Conan the Barbarian (1982) var den danske bokser Hans Jørgen Jacobsen i nogle scener stunt double for Arnold Schwarzenegger.

Filmfolk